**การพัฒนาวิธีการนับจำนวนคำอย่างง่ายของบทคัดย่อในโปรแกรม Microsoft word**

นายเอ นามสมมุติ นางสาวบี มีส่วนร่วม และนางสาวซี ช่วยกัน

สถาบันการพัฒนาการเขียนบทคัดย่อทางวิชาการ

บทนำ : การนำเสนอผลงานวิชาการที่ต้องมีการเขียนบทคัดย่อ ผู้เขียนจะต้องมีการสรุปประเด็นเนื้อหาที่สำคัญให้ครอบคลุมเนื้อหาของผลงานวิชาการทั้งหมด ซึ่งหลายๆ เวทีการประชุมวิชาการต่างๆ มักกำหนดให้ผู้ส่งผลงานวิชาการเขียนบทคัดย่อให้ได้ 1 หน้ากระดาษ หรือจำนวนคำไม่เกิน 400 คำ ซึ่งการปฏิบัติเดิมผู้เขียนจะต้องมีการพริ้นผลงานออกมาทางกระดาษและใช้ดินสอหรือปากกานับคำ ใช้เวลาประมาณ 5 นาทีในการนับคำ 1 หน้า อย่างไรก็ตามยังเกิดความผิดพลาดในการนับจำนวนคำ ไม่เป็นไปตามเกณฑ์ที่กำหนด ส่งผลให้ผลงานวิชาการไม่ได้รับการตอบรับ ถูกตีกลับมาเพื่อแก้ไขจำนวนคำให้ได้ตามเกณฑ์

**วัตถุประสงค์ :** เพื่อให้ผู้เขียนผลงานวิชาการบทคัดย่อสามารถใช้วิธีการนับจำนวนคำอย่างง่ายของบทคัดย่อในโปรแกรม Microsoft word ได้

**แนวทางการพัฒนางาน :** 1) ระยะก่อนการพัฒนา : ผู้เขียนผลงานวิชาการศึกษารายละเอียดวิธีการนับจำนวนคำอย่างง่ายของบทคัดย่อในโปรแกรม Microsoft word 2) ระยะทดลอง : ผู้เขียนทดลองพิมพ์บทคัดย่อผลงานวิชาการ แล้วใช้การนับจำนวนคำในโปรแกรม Microsoft word ด้วยวิธีการต่างๆ ดังแสดงในภาพที่ 1 , 2 และ 3 และ 3) ระยะประเมินผล : ผู้ส่งผลงานวิชาการประเมินผลจากการตอบรับการส่งผลงานวิชาการ

ผลการดำเนินงาน : 1) ได้วิธีการปฏิบัติงานที่ง่าย กระชับ ใช้ระยะเวลาลดน้อยลง ในการนับจำนวนคำจากโปรแกรม Microsoft word 2) ระยะเวลาในการนับคำในแต่ละหน้า/หรือการเลือกไฮไลท์ในบางส่วนของบทความใช้ระยะเวลาสั้น เพียง 2-5 วินาที 3) มีความแม่นยำในจำนวนคำของบทคัดย่อ

สรุป : การใช้แนวทางการนับจำนวนคำจากโปรแกรม Microsoft word เป็นวิธีการปฏิบัติงานที่ง่าย กระชับ ใช้ระยะเวลาสั้น และสะดวก ลดความเสี่ยงต่อการไม่ได้รับการตอบรับผลงานวิชาการ

**บทเรียนที่ได้รับ :** การนับคำโดยใช้โปรแกรม Microsoft word สามารถลดข้อผิดพลาดจากการนับจำนวนคำในการเขียนบทคัดย่อได้เป็นอย่างมากรวมทั้งลดการตีกลับของบทความทางวิชาการที่ส่งผลงานในเวทีประชุมวิชาการ

|  |  |
| --- | --- |
| รูปที่ 1 แสดงจำนวน 548 คำของทั้งไฟล์ | รูปที่ 2 แสดงการเลือกบางส่วนของบทความด้วยวิธีการไฮไลท์ เพื่อนับคำ |
| รูปที่ 3 แสดงจำนวน 122 คำในรูปที่ 2  จาก 547 คำของทั้งไฟล์ |  |